《忆环溪草堂托张公子寄云间沈大参》
明代·吕时臣

白勣当年忆胜游，芳尊早暮共登楼。
秋风故国张公子，明月双溪沈隐侯。
花气尚怜吟处醉，江声不断别时愁。
吴淞水暖鳜鱼美，何日重来泊钓舟。

作者简介：一名时。明浙江鄞县人，字中父，一作仲父。工诗，亦工散曲。以避仇远游，历齐、梁、燕、赵间，为人贞介廉洁。客死涉县，卒年七十。有《甬东山人稿》。